આ બાબત વિશે માહિતી આપતાં બિંજલ પારેખે મિડ-ડે LOCALને જણાવ્યું હતું કે ‘પહેલી ચોરી ૨૨ મેએ થઈ હતી. ત્યારે મારી ગાડીની મ્યુઝિક સિસ્ટમ અને ACના યુનિટની ચોરી થઈ હતી. ૨૨ મેએ મારી ગાડી અને પાસે ઊભેલી બીજી એક ગાડીમાંથી પણ ચોરી થઈ હતી. મારી ગાડીનો કાચ તોડી ચોરી થયા બાદ કાચ પાછો લગાવ્યો હતો. મારી ગાડીમાં નવી મ્યુઝિક સિસ્ટમ અને AC પણ લગાવેલું. ત્યાર બાદ પાંચ જૂને ફરી પાછી મારી ગાડીનો કાચ તોડી ચોરી થઈ હતી. ફરી પાછી ગાડીમાંથી નવી મ્યુઝિક સિસ્ટમ અને ACના યુનિટની ચોરી થઈ હતી. આ વખતે મારી ગાડીની સાથે-સાથે પાસે ઊભેલી બીજી ત્રણ ગાડીઓમાં પણ ચોરી થઈ હતી. આજુબાજુનાં બિલ્ડિંગોના વૉચમેન આંખ આડા કાન કરે છે. પોલીસ રાતે પૅટ્રોલિંગ કરતી હોવા છતાં આટલી ચોરી કેમ થાય છે એ સમજાતું નથી.’